เขียนย่อหน้าเกี่ยวกับ 11 มหาเศรษฐี กับกิจวัตรที่ทำเป็นประจำก่อนเข้านอน เคล็ด(ไม่)ลับในการทำธุรกิจให้ประสบความสำเร็จ
มาดูกันดีกว่า ว่า 11 มหาเศรษฐี พวกเขามีกิจวัตรประจำก่อนเข้านอนอย่างไร เพื่อทำธุรกิจให้ประสบความสำเร็จ 

1. Richard Branson ผู้ก่อตั้ง Virgin Group
ริชาร์ด แบรนสัน ใช้เวลาช่วงเย็น ทานมื้อค่ำกับครอบครัวและเพื่อนฝูง หลังจากนั้นจะอยู่พูดคุยกับพวกเขาจนถึง เวลา 23.00 น. แล้วจึงเข้านอน Business Insider อ้างอิงคำพูดของ แบรนสัน ว่า “มีเรื่องราวมากมาย และมีไอเดียดี ๆ เกิดขึ้นระหว่างการพูดคุยนี้”  ซึ่งเป็นที่มาของโปรเจ็คแปลก ๆ ของริชาร์ด แบรนสัน เสมอ ๆ

2. Mark Zuckerberg ผู้ก่อตั้ง Facebook
ทุก ๆ คืนก่อนเข้านอน มาร์ก ซัคเคอร์เบิร์ก CEO ของ Facebook จะพาลูก ๆ และภรรยาของเขา Priscilla ร่วมกันอธิษฐานตามพิธีกรรมดั้งเดิมของชาวยิว “Mi Shebeirach” มาร์กเป็นคนที่ค่อนข้างเคร่งศาสนา

3. Daymond John นักธุรกิจคนดังจากรายการ ‘Shark Tank’ รายการเรียลลิตี้สตาร์ทอัพของอเมริกา
Business Insider  รายงานว่า Daymond John จะเขียนเป้าหมายของเขาอย่างละเอียด รวมถึงวิธีการที่จะไปถึงเป้าหมายและเส้นตายวันครบกำหนดอีกด้วย และทำแบบนี้ในทุก ๆ คืน ก่อนเข้านอน

4. Sheryl Sandberg COO Facebook
เชอร์รีล จะใช้เวลาก่อนนอนดูทีวีกับซีรีย์หรือละคร 2-3 ตอน ก่อนจะปิดทีวีและอุปกรณ์สื่อสารทั้งหมด แล้วเข้านอน

5. Bill Gates มหาเศรษฐีอันดับ 1ของโลก เจ้าของไมโครซอฟต์
บุรุษผู้ร่ำรวยที่สุดในโลกอย่าง บิล เกตส์ มีกิจวัตรประจำวันที่ค่อนข้างเคร่งครัด ซึ่งจะต้องทำเป็นประจำทุกวัน ขาดไม่ได้
หลังจากทานมื้อเย็นเสร็จแล้ว บิล เกตส์ จะต้องล้างจานเองทุกครั้ง และจะไม่ยอมให้ใครทำแทนเด็ดขาดแม้จะมีคนอาสาทำแทนก็ตาม CNBC ยังรายงานต่อว่า บิล เกตส์ จะใช้เวลาประมาณ 1 ชั่วโมงในการอ่านหนังสือ ก่อนที่จะเข้านอนอีกด้วย

6. Jeff Bezos CEO Amazon.com
เจฟฟ์ เบซอส เจ้าของอาณาจักรอีคอมเมิร์ซ Amazon ใช้วิธีเดียวกับ บิล เกตส์ คือการล้างจาน Business Insider อ้างอิงคำพูดของ เจฟ ตอนหนึ่งว่า “ผมเชื่อว่ามันเป็นสิ่งที่เซ็กซี่ที่สุดที่ผมทำ”

7. Brad Smith CEO Intuit (บริษัทซอฟต์แวร์ด้านการเงิน)
Business Insider รายงานว่า สมิธ ใช้เวลาช่วงหัวค่ำทานอาหารกับครอบครัว และดูรายการโปรดทางทีวีด้วยกันก่อนเข้านอน

8. Ivanka Trump ลูกสาวคนโตของอดีต ปธน.ทรัมป์
อิวานกา เคยเขียนไว้ในหนังสือ “Women Who Work“ ว่า เธอจะชอบผ่อนคลายกับพาสต้าและไวน์ดี ๆ ซักแก้ว และทำหน้าที่แม่บ้าน (หมายถึงเก็บกวาดล้างจาน) ก่อนที่จะใช้เวลาก่อนเข้านอนในการตอบอีเมลที่คั่งค้างมาทั้งวัน

9. Sundar Pichai CEO Google
CEO ของ Google มักจะเน้นย้ำถึงการรักษาความสมดุลของชีวิตและการทำงานเสมอ ซึ่ง พิชัย สัญญาว่า จะกลับมาบ้านและเป็นคนเอาลูกเข้านอนด้วยตนเองในทุก ๆ คืน (และเขาก็ทำได้จริง ๆ)  ไม่มีอะไรสำคัญไปกว่าครอบครัว

10. Arianna Huffington เจ้าของ Thrive Global และ Huffington Post
Arianna เป็นผู้สนับสนุนหลักในด้านการนอนหลับและสุขภาพโดยรวม อ้างอิงจากหนังสือที่พิมพ์โดย Huffington ที่ชื่อว่า “The Sleep Revolution” ว่า ก่อนนอน Arianna จะเอาอุปกรณ์สื่อสารและอิเล็กทรอนิกส์ทั้งหมดออกไปจากห้องนอน และอาบน้ำอุ่น จิบชาคาโมมายล์ หรือลาเวนเดอร์ และปิดท้ายด้วยการเขียนขอบคุณเรื่องราวดี ๆ ที่เกิดขึ้นในวันนั้นก่อนเข้านอน

11. Oprah Winfrey เจ้าแม่สื่อผู้ทรงอิทธิพล
โอปรา จะทำสมาธิในทุก ๆ คืนก่อนนอน CNBC รายงานว่า โอปรา เป็นผู้สนับสนุนการทำสมาธิแบบ Transcendental Meditation ซึ่งเป็นวิธีฝึกสมาธิที่ชื่นชอบของผู้บริหารและเหล่านักลงทุน
ความรู้ทางการเงิน